Il-Premju Sakharov għal-Libertà tal-Ħsieb 2018 ingħata lil Oleg Sentsov, ċinematografu u kittieb mill-Ukrajna waqt ċerimonja fil-Parlament fi Strasburgu fit-12 ta' Diċembru. Sentsov ma kienx fil-Parlament biex jiġbor il-premju personalment, minħabba li għadu miżmum fil-ħabs fis-Siberja, fejn qed jiskonta sentenza ta' 20 sena għal "ippjanar ta' atti ta' terroriżmu" kontra l-ħakma "de facto" tar-Russja fil-Krimea. Kuġintu Natalya Kaplan u l-avukat Dmitriy Dinze rrappreżentawh waqt iċ-ċerimonja fi Strasburgu. Waqt l-għoti tal-premju, il-President Antonio Tajani qal: "Oleg Sentsov ġie nominat għall-protesta paċifika tiegħu kontra l-okkupazzjoni illegali ta' art twelidu, il-Krimea. Ġie nominat ukoll għall-kuraġġ tiegħu, id-determinazzjoni u t-twemmin tiegħu favur id-dinjità tal-bniedem, id-demokrazija, l-istat tad-dritt u d-drittijiet tal-bniedem; dawn huma l-valuri li fuqhom hija mibnija l-Unjoni tagħna, aktar u aktar wara l-attakk terribbli tal-bieraħ, valuri li dan il-Parlament jgħożż, jiddefendi u jippromwovi." Huwa żied jgħid li "l-istrajk tal-ġuħ ta' Sentsov u l-pożizzjoni pubblika qalbiena tiegħu għamluh simbolu tat-taqbida għall-ħelsien tal-priġunieri politiċi miżmuma fir-Russja u madwar id-dinja." Filwaqt li jinnota li l-premju ngħata f'kuntest ta' tensjonijiet serji bejn ir-Russja u l-Ukrajna, Tajani appella għal tnaqqis tat-tensjoni fis-sitwazzjoni u tenna l-appoġġ tiegħu għall-integrità territorjali tal-Ukrajna. Il-President talab il-ħelsien immedjat u mingħajr kundizzjonijiet ta' Sentenzi u ċittadini Ukreni oħra miżmuma illegalment fir-Russja u fil-peniżola tal-Krimea, kif ukoll ta' rebbieħa oħra miżmuma priġunieri: "Il-Premju Sakharov mhuwiex biss premju. Huwa impenn. U aħna nibqgħu qrib tar-rebbieħa tagħna." Waqt li aċċettat il-premju, Natalya Kaplan iddeskriviet b'mod ħaj ħafna l-ewwel snin tal-ħajja ta' Sentsov, l-azzjonijiet tiegħu waqt l-annessjoni tal-Krimea u t-torturi u s-swat li għadda minnhom meta ġie arrestat u kkundannat għal reati li hu qatt ma wettaq. Hija qalet "Oleg huwa persuna li ma jistax jaqta' qalbu u joqgħod kwiet. Hu min-natura tiegħu persuna li tiġġieled." Rigward l-istrajk tal-ġuħ tiegħu għall-ħelsien tal-priġunieri politiċi Ukreni kollha, hi qalet hekk: "Matul l-istrajk tal-ġuħ tiegħu ta' 145 jum ma nħeles l-ebda priġunier politiku, iżda dan ma jfissirx li hu tilef. Bis-saħħa tal-azzjoni tiegħu, id-dinja kollha tkellmet dwar it-trażżin min-naħa tar-Russja: din hija rebħa." Hija kkonkludiet billi qrat messaġġ mingħand Sentsov innifsu, li beda hekk: "Ma nistax inkun preżenti f'din is-sala, iżda intom tistgħu tisimgħu il-kliem tiegħi. Anki jekk qed jgħidhom xi ħadd ieħor, il-kliem huwa l-għodda ewlenija ta' persuna, u sikwit huma l-unika għodda tiegħu, speċjalment meta kull ħaġa oħra tkun ittiħditlu." Tajani laqa' wkoll lill-ġenituri tal-finalista tal-Premju Sakharov 2018 Nasser Zefzafi, li jinsab il-ħabs, u r-rappreżentanti tal-11-il NGO li qed isalvaw il-ħajjiet fil-Mediterran, li kienu wkoll Fil-kummenti dwar it-30 sena tal-Premju Sakharov, Tajani qal: "[Il-Premju] offra appoġġ lil individwi u organizzazzjonijiet madwar id-dinja li huma impenjati bis-sħiħ fil-ġlieda għall-ġustizzja soċjali, sikwit b'riskju personali kbir. Ħames rebbieħa tal-Premju Sakharov sussegwentement rebħu l-Premju Nobel għall-Paċi", żied jgħid, inklużi Dr Denis Mukwege u Nadia Murad li rċevew il-Premju Nobel għall-Paċi tal-2018. L-isfond Fil-25 ta' Ottubru, Tajani ħabbar li l-Premju Sakharov għal-Libertà tal-Ħsieb 2018 kien se jingħata lil Oleg Sentsov. Bijografija Il-Parlament iħeġġeġ lill-awtoritajiet Russi biex jeħilsu lil Oleg Sentsov u lil ċittadini Ukreni oħra miżmuma illegalment fir-Russja u fil-peniżola tal-Krimea (14 ta' Ġunju 2018) Il-Parlament jistieden lir-Russja teħles liċ-ċittadini Ukreni kollha detenuti (16 ta' Marzu 2017) Ċerimonja tal-Premjazzjoni Facebook Live ma' Natalya Kaplan u Dmitriy Dinze l-Erbgħa 12 ta' Diċembru 2018, fl-16.00 CET Artikoli dwar il-premju ta' din is-sena Ritratti taċ-ċerimonja Materjal awdjoviżiv Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF